laion/Wikipedia-Exotic huggingface dataset:
উইজার্ড

উইজার্ড (বৈজ্ঞানিক নাম: Rhinopalpa polynice(Cramer)) এক প্রজাতির মাঝারি আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র এবং রাইনোপালপা বর্গের অন্তর্ভুক্ত প্রজাতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে এই প্রজাতি তফ্‌সিল ২ এর তালিকার অন্তর্ভুক্ত। উইজার্ড এর প্রসারিত অবস্থায় ডানার আকার ৭০-৮০মিলিমিটার দৈর্ঘ্যের হয়। ভারতে প্রাপ্ত উইজার্ড এর উপপ্রজাতি হল- Rhinopalpa polynice birmana Fruhstorfer, 1898 – Myanmarese Wizard ভারতএ (আসাম, অরুণাচল প্রদেশ, মনিপুর, মেঘালয়, নাগাল্যান্ড), এছাড়া বাংলাদেশ, মায়ানমার এর বিভিন্ন অঞ্চলে এদের দেখা যায়। প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:- পুরুষ প্রকারের ডানার উপরিতল উজ্জ্বল হলদে বাদামী অথবা তামাটে বর্ণের। সামনের ডানায় শীর্ষভাগ অথবা অ্যাপেক্স থেকে টর্নাস পর্যন্ত এবং পিছনের ডানায় অ্যাপেক্স থেকে টার্মেনেরর প্রায় মধ্যভাগ পর্যন্ত বিস্তৃত চওড়া কালো পটি বর্তমান। সামনের ডানা টার্মেন মধ্যভাগে গভীরভাবে অবতল (Concave) এবং ২ এবং ৬ নং শিরায় তীক্ষ্ণ ভাবে অভিক্ষিপ্ত। পিছনের ডানা ৫ নং শিরায় ছোট লেজযুক্ত এবং টর্নাস অভিক্ষিপ্ত (Projected)। পিছনের ডানায়, টার্মেনের নিচের অংশে কয়েকটি সাব-টার্মিনাল অথবা সাবমার্জিনাল কালচে ছোট ছোপ শিরামধ্যে অবস্থান করে। স্ত্রী প্রকারের ডানার উপরিতলের চওড়া প্বার্শ-প্রান্ত পটি, অবতল টার্মেন, অভিক্ষিপ্ত অংশ, ছোট লেজ ইত্যাদি পুরুষ প্রকারেই অনুরূপ, তবে উপরিতলের বর্ণ কালচে বাদামী এবং উভয় ডানাতেই গোড়ার অংশ অথবা বেস ফ্যাকাশে বর্ণের। স্ত্রী-পুরুষ উভয় প্রকারের ডানার নিম্নতল উভয় ডানাতেই উজ্জ্বলভাবে কর্বুরিত অর্থাৎ বিভিন্ন বর্ণের ছোপ এবং রেখা দ্বারা চিত্রিত (Variegated),- হলদে বাদামী এবং কালচে বাদামী ছোপ এবং রূপালী- নীল সরু, উজ্জ্বল রেখার দ্বারা ঘনভাবে চিত্রিত উভয় ডানার নিম্নতলে মাঝারী আকারের সাব-মার্জিনাল ওসিলি অথবা চক্ষুবিন্দুর সারি দেখতে পাওয়া যায়। চক্ষুবিন্দুগুলি শিরামধ্যে অবস্থিত। স্ত্রী প্রকারে, উভয় ডানার নিম্নতলে চওড়া হলদেটে অথবা হলদে -বাদামী ডিসকাল বন্ধনি চোখে পড়ে। শুঙ্গ তামাটে; মাথা, বক্ষদেশ এবং উদর উপরতলে হলদে-বাদামী অথবা তামেটে এবং নিম্নতলে কালচে বাদামী বর্ণের। কম দেখতে পাওয়া এই প্রজাতির উড়ান দ্রুত। ভূমি থেকে বেশ খানিকটা উপরে গাছের পাতায়, পাথর, পাথুরে দেওয়াল এবং কখনো মাটিতে বসে ডানা বন্ধ ও খোলা অবস্থায় এদের রোদ পোহাতে দেখা যায়। এই প্রজাতি ভিজে মাটি, কর্দমাক্ত জমি, পাথরের ভিজে ছোপে বসে অধিকাংশ ক্ষেত্রেই ডানা বন্ধ অবস্থায় মাড-পাডল করে। কখনো কখনো মাংসাশী পশুর বিষ্ঠা, মুত্র, মরা কাঁকড়া, ব্যাঙ এবং অন্যান্য মৃত প্রানীর দেহাবশেষ, পচা ফল ইত্যাদি উৎস থেকে এদের খাদ্যরস সংগ্রহ করতে লক্ষ্য করা যায় এবং এরা ফুলের মধু ও পান করে। নিচু উচ্চতাযুক্ত বনভূমিতে আগস্ট থেকে নভেম্বর মাসে এদের ওড়াওড়ি চোখে পড়ে এবং জঙ্গল পথের দহারে প্রায়শই এদের মাংসাশী পশুর বিষ্ঠায় অবস্থান করতে দেখা যায়। "Rhinopalpa C. & R. Felder, 1860" at Markku Savela's Lepidoptera and Some Other Life Forms Wynter-Blyth, M.A. (1957) Butterflies of the Indian Region, pg ২০৩. "Rhinopalpa polynice (Cramer, [1779]) – Wizard"। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১২ জুন ২০২০।  Evans, W.H. (1927) The Identification of Indian Butterflies, pg 114. Isaac, Kehimkar (২০০৮)। The book of Indian Butterflies (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 406। আইএসবিএন 978 019569620 2।  উইকিমিডিয়া কমন্সে উইজার্ড সংক্রান্ত মিডিয়া রয়েছে।
সিন্ট মার্টেন

সিন্ট মার্টেন (ওলন্দাজ: Sint Maarten; আ-ধ্ব-ব: [sɪnt ˈmaːrtə(n)]) উত্তর আমেরিকার ক্যারিবীয় সামুদ্রিক অঞ্চলে অবস্থিত ও নেদারল্যান্ডস রাজ্য গঠনকারী একটি দেশ। ২০১৯ সালের জানুয়ারি মাসের হিসাব অনুযায়ী এর জনসংখ্যা ৪১,৪৮৬ এবং এর আয়তন প্রায় ৩৪ বর্গকিলোমিটার। এটি ক্যারিবীয় সেন্ট মার্টিন দ্বীপের দক্ষিণের প্রায় দুই-পঞ্চমাংশ এলাকা জুড়ে অবস্থান করছে। এর বিপরীতে উত্তরের তিন-পঞ্চমাংশ এলাকাতে ফরাসি সামুদ্রিক অঞ্চল সাঁ-মারতাঁ অবস্থিত। সিন্ট মার্টেনের রাজধানীর নাম ফিলিপসবুর্গ। ক্যারিবীয় অঞ্চলে অবস্থিত সিন্ট মার্টেন ও অন্যান্য ওলন্দাজ-শাসিত দ্বীপগুলিকে একত্রে ওলন্দাজ ক্যারিবীয় অঞ্চল বলে। ২০১০ সালের ১০ অক্টোবর তারিখ পর্যন্ত সিন্ট মার্টেন এলাকাটি সিন্ট মার্টেন অধীনস্থ দ্বীপ অঞ্চল (ওলন্দাজ: Eilandgebied Sint Maarten) নামে পরিচিত ছিল। এটি নেদারল্যান্ডস আন্তিলীয় দ্বীপপুঞ্জ (eilandgebieden) গঠনকারী ছয়টি দ্বীপের একটি ছিল। সিন্ট মার্টেন একটি সামুদ্রিক দেশের মর্যাদাপ্রাপ্ত ছিল কিন্তু ইউরোপীয় ইউনিয়নের অংশ ছিল না। ২০১৭ সালের ৬ ও ৭ই ডিসেম্বর তারিখে হারিকেন ইর্মা নামের একটি ৫+ শ্রেণীর ঘূর্ণিঝড় সেন্ট মার্টিন দ্বীপে আঘাত হানে, যাতে ভবন ও অবকাঠামোর ব্যাপক ক্ষয়ক্ষতি হয়। ২০১৮ সালের হিসাব অনুযায়ী সিন্ট মার্টেনের ক্রয়ক্ষমতার সমতা ধরে মাথাপিছু স্থূল অভ্যন্তরীণ উৎপাদন (জিডিপি) বিশ্বের ১৪তম সর্বোচ্চ ছিল। ক্রিস্টোফার কলম্বাস দ্বিতীয়বার আমেরিকা মহাদেশ যাত্রার সময় ১৪৯৩ সালে এই দ্বীপটি প্রথম ইউরোপীয় হিসেবে অবলোকন করেন। "Consitution of Sint Maarten"। www.sintmaartengov.org। Government of Sint Maarten। ২৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৯।  https://www.rijksoverheid.nl/onderwerpen/caribische-deel-van-het-koninkrijk/vraag-en-antwoord/waaruit-bestaat-het-koninkrijk-der-nederlanden "Department of Statistics - Sint Maarten". টেমপ্লেট:Www.stat.gov.sx. Archived from the original on 30 September 2016. Retrieved 9 October 2015. "The World Factbook — Central Intelligence Agency"। Cia.gov। ৪ জুন ২০১১ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  GDP – per capita (PPP) ওয়েব্যাক মেশিনে আর্কাইভকৃত ২৪ এপ্রিল ২০১৩ তারিখে, The World Factbook, Central Intelligence Agency. Accessed on 7 April 2018. "CIA World Factbook – Sint Maarten"। ২৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৯।  "History of Saint Martin"। ১৭ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৯।
আজীজ চিশতী

খাজা আজীজ চিশতী (ফার্সি: خواجه عزيز چشتی) ছিলেন ১৪শ শতাব্দীর একজন সূফি। তিনি ছিলেন শাহ জালাল-এর অন্যতম একজন শাগরেদ। চিশতী সাহেব শাহ জালালের সাথে পরিচিত হয়ে তার সঙ্গে সিলেটে আসেন। ১৩০৩ খ্রীষ্টাব্দে চিশতী সাহেব শাহ জালালের সাথে সিলেটে ইসলামী বিজয়ে অংশগ্রহণ করেন। সিলেট বিজয়ের কয়েক বছর বাদে চিশতী সাহেব মৃত্যুবরণ করেন। তাঁর মাজার বালাগঞ্জ উপজেলার নিজ গহরপুর গ্রামে অবস্থিত। ইছমাঈল, মুহাম্মদ (১ জানু ২০১০)। Hagiology of Sufi saints and the spread of Islam in South Asia। জ্ঞানদা প্রকাশন। পৃষ্ঠা ১৬৪।  ইছমাঈল, মুহাম্মদ (১৯৮৯)। "Sufi Saints of Bengal of un-known dates"। Development of Sufism in Bengal (পিডিএফ) (গবেষণাপত্র)। আলিগড় মুসলিম বিশ্ববিদ্যালয়। পৃষ্ঠা ৩০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) রশিদ, আহমদ (১৯৭৬)। তাযকেরাতুল আওলিয়া। শিরীন পাবলিকেশনস। পৃষ্ঠা ১৩২–১৩৩।  পূর্ব পাকিস্তান জেলা গেজেটিয়ারস: সিলেট। পূর্ব পাকিস্তান সরকার প্রেস। ১৯৭০। পৃষ্ঠা ৪০৪।
প্যাট বুন

প্যাট্রিক চার্লস ইউজিন বুুন (জন্ম ১ জুন ১৯৩৪) একজন মার্কিন সঙ্গীতশিল্পী, সুরকার, অভিনেতা, লেখক, টেলিভিশন ব্যক্তিত্ব, প্রেরণাদায়ী বক্তা এবং মুখপাত্র। তিনি ১৯৫০ এবং ১৯৬০-এর দশকের গোড়ার দিকে মার্কিন যুক্তরাষ্ট্রে একজন সফল পপ গায়ক ছিলেন। তিনি ৪৫ মিলিয়নেরও অধিক রেকর্ড বিক্রি করেছেন, যার মধ্যে ৩৮টি গান শীর্ষ-৪০ হিট তালিকায় ছিল এবং ১২টিরও অধিক হলিউড চলচ্চিত্রে হাজির হয়েছেন। বিলবোর্ডের মতে, বুন ১৯৫০-এর দশকের শেষের দিকে দ্বিতীয় বৃহত্তম চার্টিং শিল্পী ছিলেন, এলভিস প্রেসলির পরপরই এবং শীর্ষ ১০০ শীর্ষ ৪০ শিল্পীদের ১৯৫৫-১৯৯৫-এর তালিকায় ৯ নম্বরে স্থান পেয়েছিলেন। ২০১০-এর দশক অবধি, প্রতি সপ্তাহে এক বা একাধিক গানের সাথে টানা ২২০ সপ্তাহ চার্টে কাটানোর জন্য বুন বিলবোর্ড রেকর্ড ধারণ করেছিলেন। ২৩ বছর বয়সে, তিনি আধা ঘণ্টার এবিসির দ্য প্যাট বুন চবি শোরুম টেলিভিশন ধারাবাহিকের আয়োজন করেছিলেন, যা ১৯৫৭ সাল থেকে ১৯৬০ সাল পর্যন্ত ১১৫টি পর্বে প্রচারিত হয়েছিল। এডি অ্যাডামস, অ্যান্ডি উইলিয়ামস, পার্ল বেইলি, এবং জনি ম্যাথিসসহ অনেক সঙ্গীতশিল্পী অনুষ্ঠানে উপস্থিত হয়েছিলেন। তার রিদম অ্যান্ড ব্লুজ হিট কভার সংস্করণগুলি রক অ্যান্ড রোলের বিস্তৃত জনপ্রিয়তার বিকাশে একটি লক্ষণীয় প্রভাব ফেলেছিল। এলভিস প্রেসলি ওহাইওর ক্লিভল্যান্ডে ১৯৫৫ সালের প্যাট বুন শোয়ের উদ্বোধনী পর্বে হাজির হয়েছিলেন। একজন লেখক হিসাবে, বুন ১৯৫০-এর দশকে তার টুইক্স টুয়াল্‌ভ অ্যান্ড টোয়েন্টি বইটি বেস্টসেলার হিসেবে এক নম্বরে অবস্থান নিয়েছিল। ১৯৬০-এর দশকে, তিনি গসপেল সঙ্গীতে মনোনিবেশ করেছিলেন এবং গসপেল মিউজিক হল অব ফেমের সদস্য হন। তিনি একজন প্রেরণাদায়ী বক্তা, টেলিভিশন ব্যক্তিত্ব এবং রক্ষণশীল রাজনৈতিক ভাষ্যকার হিসেবে ভূমিকা রাখছেন। প্যাট্রিক চার্লস ইউজিন বুুন ১৯৩৪ সালের ১ জুন ফ্লোরিডার জ্যাকসনভিলে জন্ম নেন। হুইটবার্ন ১৯৯৬, পৃ. ৮০৬। "Pat Boone Remembers Elvis Presley : Elvis Articles: Official Elvis Presley Fan Club : Elvis Australia : Pat Boone"। Elvis.com.au। সেপ্টেম্বর ২৮, ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৯, ২০১১।  Current Biography Yearbook। New York City: The H.W. Wilson Company। ১৯৫৯।  হুইটবার্ন, জোয়েল (১৯৯৬)। Billboard Book of Top 40 Hits, The (ইংরেজি ভাষায়)। বিলবোর্ড।  উইকিমিডিয়া কমন্সে প্যাট বুন সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে প্যাট বুন  (ইংরেজি) অলমুভিতে প্যাট বুন দি ইন্টারভিউস: এন ওরাল হিস্ট্রি অব টেলিভিশন থেকে প্যাট বুন (ইংরেজি)
গাজী আব্দুল হক

অধ্যাপক ডা. গাজী আবদুল হক বাংলাদেশের খুলনা জেলার রাজনীতিবিদ, চিকিৎসক ও খুলনা-৫ (ডুমুরিয়া-ফুলতলা) আসনের সংসদ সদস্য। গাজী আব্দুল হক খুলনা জেলায় জন্মগ্রহণ করেন। গাজী আব্দুল হক একজন চিকিৎসক। ১৯৯৩ সালে তিনি বাংলাদেশ মেডিকেল অ্যাসোসিয়েশনের মহাসচিব হিসেবে দায়িত্ব পালন কালে বাংলাদেশ জাতীয়তাবাদী দলে (বিএনপি) যোগ দিয়ে তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে খুলনা-৫ (ডুমুরিয়া-ফুলতলা) আসন থেকে সংসদ সদস্য নির্বাচিত হন। তিনি ২০০৯ সালে খুলনা জেলা বিএনপির সম্মেলনে সহসভাপতি মনোনীত হন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "বিএনপির কেন্দ্রীয় কমিটি, ডা. গাজী আবদুল হক না থাকায় খুলনায় নেতাকর্মীরা ক্ষুব্ধ"। দৈনিক সমকাল। ২৭ আগস্ট ২০১৬। ১২ জুন ২০২০ তারিখে মূল থেকে আর্কাইভ করা। সংগ্রহের তারিখ ১২ জুন ২০২০।
গামা অপেক্ষক

গণিতে গামা অপেক্ষক (gamma function) আসলে ফ্যাক্টোরিয়াল অপেক্ষকের ব্যাপক বা বিস্তারিত রূপ। একে গ্রীক বর্ণ 'ক্যাপিটাল গামা' (Γ) দ্বারা বোঝানো হয়। যদি n ধনাত্মক অখণ্ড সংখ্যা হয় তবে : Γ ( n ) = ( n − 1 ) ! {\displaystyle \Gamma (n)=(n-1)!\,} গামা অপেক্ষক শূন্য তথা ঋণাত্মক অখণ্ড সংখ্যা বাদ দিয়ে শেষ সমস্ত জটিল সংখ্যার জন্য সংজ্ঞায়িত। একে নিম্নলিখিত ইম্প্রপার সমাকল (improper integral) রূপে বোঝানো হয়- Γ ( Z ) = ∫ 0 ∞ e − t t Z − 1 d t . {\displaystyle \Gamma (Z)=\int _{0}^{\infty }e^{-t}t^{Z-1}dt.} এই সমাকলের মান কেবল ধনাত্মক বাস্তব জটিল সংখ্যার জন্যই অভিসারিত (converge) হয়। গামা অপেক্ষক অনেক সম্ভাব্যতা-বিতরণ অপেক্ষকে (probability-distribution functions) আসে। এটি সম্ভাব্যতা, সাংখ্যিকী এবং ক্রমচয়-সঞ্চয়ে ব্যবহৃত হয়। বিটা অপেক্ষক বেসল অপেক্ষক উইকিমিডিয়া কমন্সে গামা অপেক্ষক সংক্রান্ত মিডিয়া রয়েছে। Pascal Sebah and Xavier Gourdon. Introduction to the Gamma Function. In PostScript and HTML formats. C++ reference for std::tgamma Examples of problems involving the gamma function can be found at Exampleproblems.com. Wolfram gamma function evaluator (arbitrary precision) টেমপ্লেট:WolframFunctionsSite Volume of n-Spheres and the Gamma Function at MathPages এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Gamma Function"। "Elementary Proofs and Derivations" "Selected Transformations, Identities, and Special Values for the Gamma Function"
সোহরাব আলী সানা

সোহরাব আলী সানা (জন্ম: ১ ফেব্রুয়ারি ১৯৪৬) বাংলাদেশের খুলনা জেলার রাজনীতিবিদ, মুক্তিযোদ্ধা, আইনজীবী ও খুলনা-৬ (কয়রা-পাইকগাছা) আসনের সাবেক সংসদ সদস্য। সোহরাব আলী সানা ১ ফেব্রুয়ারি ১৯৪৬ সালে খুলনা জেলার পাইকগাছা উপজেলার ফকিরাবাদ গ্রামে জন্মগ্রহণ করেন। তিনি কপিলমুনি সহচরী বিদ্যা মন্দির থেকে ১৯৬২ সালে ম্যাট্রিকুলেশন পাস করেন। ১৯৬৭ সালে খুলনার বিএল কলেজ থেকে উচ্চ মাধ্যমিক পাস করে রাজশাহী বিশ্ববিদ্যালয়ে ভর্তি হয়ে ১৯৭০ সালে স্নাতকোত্তর ডিগ্রী ও ১৯৮৪ সালে এলএলবি ডিগ্রী লাভ করেন। সোহরাব আলী সানা কর্মজীবনের শুরুতে গড়ুইখালী আলম শাহী ইনস্টিটিউটে শিক্ষাকতা করেন। তিনি ১৯৬৬ সালের ঐতিহাসিক ৬ দফা আন্দোলন সহ সকল রাজনৈতিক আন্দোলন সক্রিয় অংশ গ্রহণ করেন। ১৯৭১ সালে তিনি স্বাধীনতা যুদ্ধে সক্রিয় অংশগ্রহণ করেন। আওয়ামী যুবলীগ প্রতিষ্ঠার পর অবিভক্ত পাইকগাছা আওয়ামী যুবলীগের প্রথম আহ্বায়ক হিসেবে দায়িত্ব পালন করে ১৯৭৪ সালে খুলনা জেলা আওয়ামী যুবলীগের সমাজ কল্যাণ সম্পাদক নির্বাচিত হন। ১৯৭৭ সালে খুলনা জেলা আওয়ামী লীগের সদস্য মনোনীত হন। ১৯৮৪ সালে খুলনা জেলা আওয়ামী লীগের কৃষি বিষয়ক সম্পাদক নির্বাচিত হন। ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের মনোনয়ন পেয়ে খুলনা-৬ (পাইকগাছা-কয়রা) আসন থেকে পরাজিত হন। ১৯৯৭ সালে প্রথমে জেলা কৃষক লীগের আহ্বায়ক ও পরে সভাপতি নির্বাচিত হন। ১৯৯৮ সালে বাংলাদেশ আওয়ামীলীগের জাতীয় কমিটির সদস্য মনোনীত হন। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে খুলনা-৬ (কয়রা-পাইকগাছা) আসন থেকে সংসদ সদস্য নির্বাচিত হন। "সোহরাব আলী সানা, আসন নং: ১০৪, খুলনা-৬, দল: আওয়ামী লীগ (নৌকা)"। দৈনিক প্রথম আলো। ৩০ ডিসেম্বর ২০০৮। সংগ্রহের তারিখ ১৩ জুন ২০২০।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-০৬-১৩।  "Constituency 104"। www.parliament.gov.bd। ২০২০-০৬-১৩ তারিখে মূল থেকে আর্কাইভ করা। সংগ্রহের তারিখ ২০২০-০৬-১৩।
সিঙ্গাপুরে ইসলাম

২০১০ সালের পরিসংখ্যান অনুযায়ী সিঙ্গাপুরের ১৫ বছর এবং এর অধিক বয়সী নাগরিকদের প্রায় ১৫% মুসলমান। এদের অধিকাংশই মালয় এবং সুন্নি। সিঙ্গাপুরের মুসলমানদের ১৭ শতাংশ দক্ষিণ এশীয় বংশোদ্ভূত। অন্যদের মধ্যে রয়েছে চীনা, আরব ও ইউরোশীয় সম্প্রদায়ের। সিঙ্গাপুরের মুসলমানদের অধিকাংশ ঐতিহ্যগতভাবেই সুন্নি মুসলমান, যারা শাফি বা হানাফি মাজহাবের অনুসরণ করে। যেহেতু এই অঞ্চলে ইসলামের আগমন ঘটে, সেহেতু ইসলামী আমলাতন্ত্র সালতানাত মালয়ে দীর্ঘকাল একটি অবিচ্ছেদ্য অঙ্গ গঠন করেছিল। ১৫০০ এর দশকে মালাক্কা সালতানাতে শরিয়াহ আইন চর্চা করা হয়েছিল, পাশাপাশি এর জোহরের উত্তরসূরি হিসেবে সিঙ্গাপুরেও, যা ১৮২৪ সাল পর্যন্ত এর অবিচ্ছেদ্য অংশ ছিল বলে রেকর্ড করা হয়েছিল। ব্রিটিশরা যখন সিঙ্গাপুর শাসন শুরু করে, তখন শরিয়াহ আইন ব্যক্তিগত আইনে পরিণত হয়। ১৯১৫ সালে ব্রিটিশ ঔপনিবেশিক কর্তৃপক্ষ মোহামেডান এডভাইজারি বোর্ড প্রতিষ্ঠা করে। ইসলাম ধর্ম এবং অন্যদের সাথে সম্পর্কিত বিষয়গুলির উপর ঔপনিবেশিক কর্তৃপক্ষকে পরামর্শ দেওয়ার জন্য বোর্ডকে নিয়োগ দেওয়া হয়েছিল। দেমেগং দায়েং ইব্রাহিম মসজিদ (যেটি মালয়েশিয়ার জহর রাজ্য পরিচালনা করে) বাদ দিয়ে সিঙ্গাপুরে ৭৫টি মসজিদ রয়েছে। সিঙ্গাপুরের সকল মসজিদ মুইস কর্তৃক পরিচালিত হয়। "Singapore Statistics 2010" (পিডিএফ)। ২০১১-০১-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০৬-১৩।  Kamali, Mohammad Hashim (২০০০)। Islamic law in Malaysia : issues and developments। Kuala Lumpur: Ilmiah Publishers। আইএসবিএন 9789832092278।
টরিসেলির পরীক্ষা

টরিসেলির পরীক্ষা ইতালীয় বিজ্ঞানী ইভানজেলিস্তা টরিসেলি (১৬০৮-১৬৪৭); ১৬৪৩ সালে পিসাতে আবিষ্কার করেন। তার পরীক্ষার উদ্দেশ্য প্রমাণ করা যে ভ্যাকুয়ামের উৎসটি বায়ুমণ্ডলীয় চাপ থেকে আসে। পরীক্ষাটিতে বায়ুর চাপ পরিমাপের জন্য একটি সরল ব্যারোমিটার ব্যবহার করা হয়। এরপর নলটিকে ৭৫% পর্যন্ত পারদ দ্বারা পূর্ণ করা হয়। নলে বিদ্যমান যেকোনো বুদবুদ অবশ্যই নলটিকে কয়েকবার উল্টানোর মাধ্যমে অপসারণ করা হয়। এরপরে, নলটি সম্পূর্ণরূপে পূর্ণ না হওয়া পর্যন্ত পরিষ্কার পারদ দ্বারা আবার পূর্ণ করা হয়। তারপর ব্যারোমিটারটিকে পারদ পূর্ণ একটি থালার উপর উল্ট করে রাখা হয়। এর ফলে টিউবের পারদ নিচে নেমে যায় যতক্ষণ না পৃষ্ঠের মধ্যকার পারদের এবং নলটির পারদের পার্থক্য প্রায় ৭৬০ মিমি হয়। এমনকি যখন নলটি ঝাঁকাবো বা কাত করা হয়,তখন বায়ুমণ্ডলীয় চাপের প্রভাবের ফলেও পৃষ্ঠ এবং নলের মধ্যকার পারদের পার্থক্য প্রভাবিত হয় না। প্রায় এক মিটার লম্বা, একমুখ খোলা এবং সুষম ব্যাসযুক্ত পুরু কাচের নল নিন। নলটি বিশুদ্ধপারদ দ্বারা পূর্ণ করে কাচনলের খোলামুখ আঙুল দিয়ে আটকিয়ে নলটিকে উল্টা করে একটি পারদপূর্ণ পাত্রের মধ্যে ডুবান। এবার আঙুল সরিয়ে নলকে খাড়া করে রাখার ব্যবস্থা করলে দেখা যাবে পারদ কিছুদূর নেমে এসে স্থির হয়ে দাঁড়িয়ে আছে। আপাতদৃষ্টিতে মনে হবে যে নলের ভিতরের পারদস্তম্ভ আপনা-আপনি দাঁড়িয়ে আছে, কিন্তু বাস্তবে তা নয়। বায়ুমণ্ডলীয় চাপের দরুন এরূপ হচ্ছে। পাত্রের পারদের উপর বায়ুমণ্ডল সর্বদা চাপ দিচ্ছে। এই চাপ পারদের মধ্য দিয়ে সঞ্চালিত হয়ে নলের ভিতরে উর্ধ্বমুখে ক্রিয়া করে। এই চাপই নলের ভিতরে পারদস্তম্ভকে ধরে রাখে। এই চাপ না থাকলে অভিকর্ষের জন্য নলের ভিতরের পারদ নিচে নেমে আসত। সুতরাং বায়ুমণ্ডলীয় চাপ = নলের পারদ স্তম্ভের চাপ। সাধারণ ক্ষেত্রে নলের ভিতর যে পারদ স্তম্ভ থাকবে তার উচ্চতা প্রায় ৭৬ সে.মি. অর্থাৎ বায়ুমণ্ডলের চাপ ৭৬ সে.মি. উচু পারদ স্তম্ভকে ধরে রাখতে সক্ষম। এভাবে তরল স্তম্ভের উচ্চতা ব্যবহার করে বায়ুমণ্ডলীয় চাপের পরিমাপ করা যায়। কাচনলে যে পারদস্তম্ভ দাঁড়িয়ে থাকে তার উপর নলের বদ্ধপ্রান্ত পর্যন্ত স্থান শূন্য। এই শুন্য স্থানকে টরিসেলির শূন্যস্থান বলে। এখানে সামান্য পারদ বাষ্প থাকে। টরিসেলি এই সিদ্ধান্তে পৌঁছেছেন পাত্রের উপর তরল পারদের পৃষ্ঠে উপস্থিত বায়ুমণ্ডলীয় চাপের দ্বারা যে টিউবের পারদকে স্হির থাকতে সাহায্য করে। তিনি আরও বিবৃতি দেন যে প্রতিদিন তরল স্তরের থেকে পরিবর্তনগুলি বায়ুমণ্ডলীয় চাপের পরিবর্তনের কারণে ঘটে। নলে খালি স্থানটিকে টরিসেলির শূন্যস্থান বলা হয়। ৭৬০ mmHg = ১ atm ১ atm = ১ ০১৩ mbar অথবা hPa ১ mbar অথবা hPa = ০.৭৫০২৪৬৭ mmHg ১ প্যাসকেল = ১ নিউটন/মিটার2 (এস.আই একক) ১ হেক্টোপ্যাসকেল হচ্ছে ১০০ প্যাসকেল "Torricelli's experiment. Simple barometer"। PhysicMax। সংগ্রহের তারিখ ৭ ডিসেম্বর ২০১৬।  "Torricelli's experiment."। Wolfram। সংগ্রহের তারিখ ৭ ডিসেম্বর ২০১৬।  আমরা বিজ্ঞানের অনেক পরীক্ষা সহজে করতে পারি।কিন্তু টরিসেলির পরীক্ষাটি আমরা সহজে করতে পারি না কারণ পারদ দিয়ে পরীক্ষাটি করতে হয়।পারদ অত্যন্ত বিষাক্ত তরল। তাহলে প্রশ্ন হতে পারে আমারা অন্য তরল দিয়ে পরীক্ষাটি কেন করিনা। পরীক্ষাটি করি না কারণ পারদ হলো সবচেয়ে ঘন তরল।অন্য তরল দিয়ে পরীক্ষা করতে প্রায় বিশাল লম্বা নলের প্রয়োজন যা অসম্ভবই।
মীনাক্ষী গোস্বামী

মীনাক্ষী গোস্বামী (ইংরেজি: Meenakshi Goswami) (২১ মে ১৯৩৩ - ৮ মার্চ ২০২১) একজন খ্যাতনামা ভারতীয় বাঙালি চলচ্চিত্র অভিনেত্রী, যিনি মূলত বাংলা চলচ্চিত্রে অভিনয় করতেন। তিনি প্রধানত সহায়ক অভিনেত্রী হিসাবে ভূমিকা রাখতেন। তিনি ওগো বধূ সুন্দরী, দুই পাতা, অমর গীতি, সম্রাট ও সুন্দরী, ছোটবউ, শ্বেত পাথরের থালার মতো চলচ্চিত্রে কাজ করেছিলেন। তিনি বিশেষত তার জনপ্রিয় সংলাপ প্রদানের জন্য পরিচিত। চলচ্চিত্রে অভিনয়ের পাশাপাশি তিনি ২০০০ সালে একাধিক ওয়াটার ব্যালে'ও পরিচালনা করেছিলেন। তিনি রেডিও নাটক ও টেলিভিশন ধারাবাহিকেও কাজ করেছিলেন। তিনি "কলকাতার কাছে" নামক টেলিভিশন ধারাবাহিক পরিচালনা করেছিলেন। মীনাক্ষী গোস্বামী ১৯৩৩ সালের ২১শে মে উত্তরপ্রদেশের এলাহাবাদে জন্মগ্রহণ করেছিলেন, তিনি ১৯৫০ সালে জগত্তারন ইন্টারমিডিয়েট স্কুলে এবং পরে ১৯৫৪ সালে এলাহাবাদ বিশ্ববিদ্যালয়ে পড়াশোনা করেছিলেন। তার ছাত্র জীবনের দিনগুলিতে তিনি ছিলেন একজন ভাল ক্রীড়াবিদ (ভলিবল খেলোয়াড় এবং সাঁতারু), তিনি এই উদ্দেশ্যে রাশিয়া সফর করেছিলেন এবং এলাহাবাদ বিশ্ববিদ্যালয় ভলিবল দলের সদস্য ছিলেন। পরে তিনি ১৯৮০ সালে পিপলস লিটল থিয়েটারে (পিএলটি) যোগ দিয়েছিলেন, তিনি সাধন গুহ এবং অতীনলাল গাঙ্গুলির কাছ থেকে নাচ শিখেছিলেন। আলেয়ার আলো (২০১৩) লজ্জা (২০১০) স্ত্রীর মর্যাদা (২০০২) বাবা কেন চাকর (১৯৯৮) চৌধুরী পরিবার (১৯৯৮) গঙ্গা (১৯৯৮) প্রেম জোয়ারে (১৯৯৭) জীবন যোদ্ধা (১৯৯৫) কালপুরুষ (১৯৯৪) মায়া মমতা (১৯৯৩) মায়াবিনী (১৯৯২) শ্বেত পাথরের থালা (১৯৯২) ইডিয়ট (১৯৯২) নীলিমায় নীল (১৯৯১) জোয়ার ভাটা (১৯৯০) ঘরের বউ (১৯৯০) ছোটবউ (১৯৮৮) প্রতিকার (১৯৮৭) সম্রাট ও সুন্দরী (১৯৮৭) শ্যামসাহেব (১৯৮৬) নিশান্তে (১৯৮৫) অমরগীতি (১৯৮৪) দুটি পাতা (১৯৮৩) তনয়া (১৯৮৩) অপরূপা (১৯৮২) মেঘমুক্তি (১৯৮২) ওগো বধূ সুন্দরী (১৯৮১) দক্ষযজ্ঞ (১৯৮০) এই নরদেহ "Bengali Actress Minakshi Goswami Dead"। newsonindiancelebrities.in। সংগ্রহের তারিখ এপ্রিল ৮, ২০১২।  "About Minakshi Goswami"। gomolo.com। ১৩ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৩ জুন ২০২০।
ইস্তাম্বুল বাশাকশেহির ফুটবল ক্লাব

ইস্তাম্বুল বাশাকশেহির ফুতবল কুলুবু (তুর্কি উচ্চারণ: [isˈtɑnbuɫ bɑʃɑkʃeˈhiɾ futˈboɫ kulyˈby], তুর্কি: İstanbul Başakşehir Futbol Kulübü; এছাড়াও ইস্তাম্বুল বাশাকশেহির এফকে অথবা শুধুমাত্র ইস্তাম্বুল বাশাকশেহির নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৯০ সালে প্রতিষ্ঠিত হয়েছে। ইস্তাম্বুল বাশাকশেহির এফকে তাদের সকল হোম ম্যাচ ইস্তাম্বুলের ফাতিহ তেরিম স্টেডিয়ামে খেলে থাকে; যার ধারণক্ষমতা হচ্ছে ১৭,১৫৬। বর্তমানে এই ক্লাবের ম্যানেজারের দায়িত্ব পালন করছেন ওকান বুরুক এবং সভাপতির দায়িত্ব পালন করছেন গোকসেল গুমুশদায়। তুর্কি রক্ষণভাগের খেলোয়াড় মাহমুত তেকদেমির এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ইস্তাম্বুল বাশাকশেহির এফকে এপর্যন্ত ২টি শিরোপা জয়লাভ করেছে; যার মধ্যে ১টি ১. লিগ এবং ১টি ২. লিগ শিরোপা রয়েছে। সুপার লিগ রানার-আপ: ২০১৬–১৭, ২০১৮–১৯ তুর্কি কাপ রানার-আপ: ২০১০–১১, ২০১৬–১৭ ১. লিগ চ্যাম্পিয়ন: ২০১৩–১৪ ২. লিগ চ্যাম্পিয়ন: ১৯৯২–৯৩, ১৯৯৬–৯৭ "3. İSTANBUL FATİH TERİM STADYUMU" (Turkish ভাষায়)। ibfk.com.tr। ১০ মে ২০১৭। সংগ্রহের তারিখ ১০ মে ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "MEDİPOL BAŞAKŞEHİR FK" (Turkish ভাষায়)। tff.org। ১০ মে ২০১৭। সংগ্রহের তারিখ ১০ মে ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) দাপ্তরিক ওয়েবসাইট (তুর্কি) টেমপ্লেট:ইস্তাম্বুল বাশাকশেহির ফুটবল ক্লাব প্রবেশদ্বার:  ফুটবল
হোস দিগন্ত

হোসা দিগন্ত (কন্নড়: ಹೊಸ ದಿಗಂತ) কর্ণাটকের একটি কন্নড় ভাষার সংবাদপত্র। "হোসা দিগন্ত" এর আক্ষরিক অর্থ "নতুন দিগন্ত"। (পত্রিকার ট্যাগ লাইন রাষ্ট্র জাগরুতিয়া দৈনিক, কন্নড় : ರಾಷ್ಚ್ರ ಜಾಗೃತಿಯ ದೈನಿಕ), যার অর্থ "জাতীয় সচেতনতার দৈনিক", হোসা দিগন্ত জাতীয়তাবাদী আদর্শের পত্রিকা। [তথ্যসূত্র প্রয়োজন] বিনায়ক ভাট মুরুর হোসা দিগন্তের সম্পাদক-প্রধান, এতে তরুণ প্রতিবেদক চিরু ভাটও ছিলেন, যিনি এর আগে সামায়া টিভি ও বিশ্ববাণী নিউজের সাথে ছিলেন। আরেকজন প্রখ্যাত কলামিস্ট ও লেখক রোহিথ চক্রতীর্থও পত্রিকায় লিখেন। ১৯৭৯ সালে শুরু হয়েছিল ম্যাঙ্গালোর থেকে, এখন ম্যাঙ্গালোর, বেঙ্গালুরু, শিমোগা এবং হুবলি সংস্করণ বের হয়। হুবলি সংস্করণ ২৭ মার্চ ২০১১ সালে চালু করা হয়, কর্ণাটকের মুখ্যমন্ত্রী জনাব ইয়েদুরাপ্পা উদ্বোধন করেছিলেন। কন্নড় ভাষার সংবাদপত্রের তালিকা কন্নড় ভাষার ম্যাগাজিনের তালিকা ভারতে সংবাদপত্রের তালিকা কর্ণাটকের গণমাধ্যম ভারতের গণমাধ্যম "Newspapers help me understand people: Yeddyurappa"। The Hindu। ২৬ এপ্রিল ২০১০। ৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৬ মে ২০১০।  হোসা দিগন্তের দাপ্তরিক ওয়েবসাইট
সিভাসস্পোর

সিভাসস্পোর (ইংরেজি: Sivasspor) হচ্ছে সিভাস ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৮৭ সালের ৯ই মে তারিখে প্রতিষ্ঠিত হয়েছে। সিভাসস্পোর তাদের সকল হোম ম্যাচ সিভাসের সিভাস স্টেডিয়ামে খেলে থাকে; যার ধারণক্ষমতা হচ্ছে ২৭,৫৩২। বর্তমানে এই ক্লাবের ম্যানেজারের দায়িত্ব পালন করছেন রিজা চালিম্বায় এবং সভাপতির দায়িত্ব পালন করছেন মেজনুন ওতিয়াকমাজ। তুর্কি রক্ষণভাগের খেলোয়াড় জিয়া এরদাল এই ক্লাবের অধিনায়কের দায়িত্ব পালন করছেন। ঘরোয়া ফুটবলে, সিভাসস্পোর এপর্যন্ত ২টি শিরোপা জয়লাভ করেছে; যেগুলো হচ্ছে টিএফএফ প্রথম লিগ শিরোপা। অন্যদিকে ইউরোপীয় এবং আন্তর্জাতিক প্রতিযোগিতায়, সিভাসস্পোরের সবচেয়ে বড় সাফল্য হচ্ছে ২০০৮ উয়েফা ইন্টারটোটো কাপের রানার-আপ হওয়া। টিএফএফ প্রথম লিগ চ্যাম্পিয়ন (২): ২০০৪–০৫, ২০১৬–১৭ সুপার লিগ রানার-আপ (১): ২০০৮–০৯ উয়েফা ইন্টারটোটো কাপ রানার-আপ (১): ২০০৮ "SİVAS 4 EYLÜL"। Turkish Football Federation। সংগ্রহের তারিখ ২০০৮-০৭-০৯।  "বর্তমান মৌসুমে সিভাসস্পোর দল"। ট্রান্সফারমার্কেট। সংগ্রহের তারিখ ১৩ জুন ২০২০।  উইকিমিডিয়া কমন্সে সিভাসস্পোর সংক্রান্ত মিডিয়া রয়েছে। দাপ্তরিক ওয়েবসাইট (তুর্কি) টেমপ্লেট:সিভাসস্পোর প্রবেশদ্বার:  ফুটবল
মহীশূর মিত্র

মিসুরু মিত্রা ভারতের মহীশূর থেকে প্রকাশিত একটি ভারতীয় কন্নড় ভাষার সকালের দৈনিক পত্রিকা। একটি আঞ্চলিক সংবাদপত্র, এটি পাঁচটি জেলা জুড়ে রয়: মাইসুরু, মান্ড্যা, কোডাগু, হাসান এবং চামারাজানগর। এই পত্রিকাটি ১৯৭৮ সালে চালু হয়েছিল। এর প্রতিষ্ঠাতা, সম্পাদক এবং প্রকাশক হলেন উদ্যোক্তা এবং লেখক কে বি গণপতি। স্টার অব মহীশূর (ভগিনী উদ্যোগ) কন্নড় ভাষার সংবাদপত্রের তালিকা কন্নড় ভাষার ম্যাগাজিনের তালিকা ভারতে সংবাদপত্রের তালিকা কর্ণাটকের গণমাধ্যম ভারতের গণমাধ্যম Jain, S. Bhushan (২০০৭)। The Indian Newspaper Society Press Handbook। পৃষ্ঠা 789। সংগ্রহের তারিখ ১২ আগস্ট ২০১৪।  "Editor"। Star of Mysore। ৩০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৪।  Press in India। Office of the Registrar of Newspapers। ২০০৪। পৃষ্ঠা 51। সংগ্রহের তারিখ ১২ আগস্ট ২০১৪।  Ganapathy, K B (১৯৯৩)। The Cross & the Coorgs: a Christian saga in Coorg। Writers Workshop। পৃষ্ঠা 6। সংগ্রহের তারিখ ১২ আগস্ট ২০১৪।  Rajya Sabha Debates: Appendix, Volumes 204-206। Rajya Sabha Secretariat। ২০০৫। পৃষ্ঠা 272। সংগ্রহের তারিখ ১২ আগস্ট ২০১৪।  মিসুরু মিত্রা অফিসিয়াল সাইট ই-পেপার মিসুরু মিত্রা
সংযুক্ত কর্ণাটক

সংযুক্ত কর্ণাটক একটি প্রধান কন্নড় সংবাদপত্র যার সদর দপ্তর কর্ণাটকের হুবলিতে। এটি বেঙ্গালুরু এবং ম্যাঙ্গালোর থেকেও প্রকাশিত হয়। সংযুক্ত কর্ণাটক ১৯২১ সালে প্রথম প্রকাশিত হয়েছিল। দেশপ্রেম, সত্যবাদিতা এবং জাতীয়তাবাদী আদর্শের প্রচারের জন্য, অশান্ত জাতীয় আন্দোলনের সময়, প্রায় শত বছর আগে ভারতের প্রবীণ মুক্তিযোদ্ধাদের দ্বারা লোক শিক্ষা ট্রাস্ট প্রতিষ্ঠা করা হয়েছিল। এর আদর্শে ট্রাস্ট সাংবাদিকতা সহ অনেকগুলি কর্মকাণ্ড গ্রহণ করেছিল। লোক শিক্ষা ট্রাস্টের প্রধান প্রকাশনা, কান্নাডা দৈনিক সামিউক্তা কর্ণাটকার একটি ভালো সুনাম রয়েছে এবং জনসাধারণের মাঝে এর একটা অবস্থান রয়েছে। স্বাধীনতা আন্দোলনের মধ্য দিয়ে জন্মগ্রহণ করা, এটি দেশপ্রেম তৈরিতে এবং ভূমি, ভাষা ও সম্পদ সুরক্ষায় সক্রিয় ভূমিকা পালন করেছে। যদিও এটি কর্ণাটকের প্রাচীনতম দৈনিক, এটি দ্রুত প্রযুক্তিগত অগ্রগতির সাথে তাল মিলিয়ে চলেছে। কর্মবীর, একটি সাপ্তাহিক পত্রিকা কস্তুরি, একটি মাসিক পত্রিকা কন্নড় ভাষার সংবাদপত্রের তালিকা কন্নড় ভাষার ম্যাগাজিনের তালিকা ভারতে সংবাদপত্রের তালিকা কর্ণাটকের গণমাধ্যম ভারতের গণমাধ্যম "CHAPTER 5, ANALYSIS AND DATA INTERPRETATION, page 114, No.17" (পিডিএফ)। shodhganga.inflibnet.ac.in।  দাপ্তরিক ওয়েবসাইট